বেলগাছিয়ার নর্থ ক্যালকাটা রাইফেল ক্লাবে সোমবার থেকেই শুরু হয়ে গেল ৫১তম রাজ্য শ্যুটিং চ্যাম্পিয়নশিপ। ৫০০-এরও বেশি প্রতিযোগী অংশগ্রহণ করছেন চ্যাম্পিয়নশিপে। মেহুলি ঘোষ, আয়ুষী পোদ্দার, শুভঙ্কর প্রামাণিক, অর্জুন দাসদের মতো জাতীয় স্তরের নামি শ্যুটারদের দেখা যাবে রাইফেল হাতে।

এই বিষয়ে অন্যান্য খবর

আয়ুষি এবার নতুন ভূমিকায়, বাংলায় এবার লেখা হবে নতুন ইতিহাস


রাজ্য শ্যুটিং চ্যাম্পিয়নশিপের উদ্বোধনে ছিলেন রাজ্য শ্যুটিং সংস্থার সহ সচিব এসআই কয়াল, যুগ্ম সচিব অশোক ঘোষ, দীপেন গঙ্গোপাধ্যায় এবং দেবরঞ্জন মুখোপাধ্যায়, রিজার্ভড ফোর্স আর্মসের ডেপুটি কমিশনার সৌম্য রায়, সভাপতি বরুণ চট্টোপাধ্যায়।

রাজ্য শ্যুটিং চ্যাম্পিয়নশিপের উদ্বোধনে মান্যগণ্যরা। — নিজস্ব চিত্র
রাজ্য চ্যাম্পিয়নশিপে যোগ্যতা সূচক পয়েন্ট অর্জন করলেই জাতীয় শ্যুটিং চ্যাম্পিয়নশিপে অংশ নেবেন শ্যুটাররা। রাজ্য শ্যুটিংয়ে সর্বোচ্চ স্তরের এই টুর্নামেন্টে ছ’টি ক্যাটাগরি থাকছে—
১) ১০ মিটার এয়ার রাইফেল 
২) ১০ মিটার এয়ার পিস্তল
৩) ৫০ মিটার .২২ বোরে রাইফেল
৪) ৫০ মিটার .২২ বোরে পিস্তল
৫) ২৫ মিটার .২২ বোরে রাইফেল
৬) ২৫ মিটার সেন্টার ফায়ার পিস্তল
এছাড়াও বেশ কিছু স্পেশ্যাল ক্যাটাগরিও থাকছে। ২৯ তারিখে টুর্নামেন্টের পরিসমাপ্তির মঞ্চেই হবে অনুষ্ঠান প্রদান।